Diari Oficial de la Generalitat Valenciana


Sumari del DOGV 2258, del 03-05-1994 (1994/831295)

ACORD de 26 d'abril de 1994 del Govern Valencià, pel qual es renova la concessió d'una emissora de radiodifusió sonora en ones mètriques amb modulació de freqüència a la localitat d'Orihuela
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2258

Data del DOGV
:   03-05-1994

Secció del DOGV
:   ALTRES DISPOSICIONS

Número del document
:   1994/831295


Data del document
:   26-04-1994

Organisme emissor
:   Presidència de la Generalitat

Tipus de document
:   Acord

ACORD de 26 d'abril de 1994 del Govern Valencià, pel qual es renova la concessió d'una emissora de radiodifusió sonora en ones mètriques amb modulació de freqüència a la localitat d'Orihuela. [94/2746]  
El Govern Valencià, en la reunió de 26 d'abril de 1994, adoptà l'acord següent:  
L'Ordre d'11 d'agost de 1982, elevà a definitiva la concessió provisional per al funcionament d'una emissora de radiodifusió sonora en ones mètriques amb modulació de freqüència, atorgada al Sr. Baldomero Giménez Giménez a la localitat d'Orihuela.  
L'Ordre Ministerial entrà en vigor el mateix dia de la seua publicació en el Butlletí Oficial de l'Estat, el 14 d'agost de 1982, data a partir de la qual s'inicia el termini de vigència de la concessió fixat en deu anys, prorrogable per un altre termini igual o inferior.  
Sol·licitada el 31 de juliol de 1992 la renovació de la citada concessió pel Sr. Baldomero Giménez Giménez, en la seua qualitat d'administrador de la societat Radio Orihuela, SA, a la Direcció General de Mitjans de Comunicació Social i Relacions Informatives, se li comunicà que és requisit previ per a accedir a la renovació que siga autoritzat el canvi de titularitat de la concessió, ja que aquesta fou atorgada definitivament al Sr. Baldomero Giménez Giménez i no a la mercantil Radio Orihuela.   
El Govern Valencià, per Acord de 21 de febrer de 1994, publicat en el Diari Oficial de la Generalitat Valenciana de 4 de març de 1994, autoritzà la transferència de la titularitat de la concessió administrativa atorgada definitivament al Sr. Baldomero Giménez Giménez, per Ordre Ministerial d'11 d'agost de 1982, a Radio Orihuela, SL.  
És requisit indispensable per a procedir a la renovació el compliment rigorós de les condicions establertes en la concessió, així com l'acatament de la normativa, tant estatal com autonòmica valenciana, aplicable en matèria de radiodifusió i telecomunicacions.  
Atès que es compleix el citat requisit, d'acord amb l'article 10 del Decret 40/1989, de 13 de març, del Govern Valencià, pel qual es regula el procediment de concessió d'emissores de radiodifusió sonora en ones mètriques amb modulació de freqüència, i a proposta de la Presidència, el Govern Valencià,  
ACORDA:  
Renovar la concessió administrativa definitiva atorgada a Radio Orihuela, SL per un període de 10 anys, comptats des del 14 d'agost de 1992.  
Contra aquest acord, que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la notificació o publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicio-nals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 26 d'abril de 1994  
El conseller secretari del Govern Valencià,  
LUIS BERENGUER FUSTER